

REPUBLIKA HRVATSKA

OSNOVNA ŠKOLA EUGENA KVATERNIKA

ŠKOLSKA ULICA 4

10410 VELIKA GORICA

KLASA: 007-04/24-02/04

URBROJ: 238/31-17-01-24-02

Velika Gorica, 19. travnja 2024. godine

**Z A P I S N I K**

s 35. sjednice Školskog odbora Osnovne Škole Eugena Kvaternika održane 18. travnja 2024. godine s početkom u 07:30 i završetkom u 08:30 sati.

Nazočni članovi:

1. **Irena Meštrović:** izabrani predstavnik od strane učitelja i stručnih suradnika
2. **Vid Vučak:** izabrani predstavnik od strane učitelja i stručnih suradnika;
3. **Mladen Panižić:** izabrani predstavnik od strane radničkog vijeća
4. **Sanja Šipušić Komar:** izabrani predstavnik od strane roditelja

Nenazočni članovi:

1. **Leon Lukinić**: izabrani predstavnik osnivača
2. **Tomislav Brebrić** - izabrani predstavnik osnivača
3. **Rudolf Vujević**: izabrani predstavnik osnivača

Prisutni: Monika Brleković - ravnateljica

Zapisničar: Marija Filip-tajnica

Predsjednica Školskog odbora je predložila sljedeći:

**D N E V N I R E D**

1. Verificiranje Zapisnika s 34. sjednice Školskog odbora Osnovne Škole Eugena Kvaternika održane 08. ožujka 2024. godine, s početkom u 10:00 i završetkom u 18:00 sati
2. Prijedlog Statuta OŠ Eugena Kvaternika - korigirani
3. Davanje prethodne suglasnosti ravnateljici Škole za zasnivanje radnog odnosa:

- SPREMAČ/ICA - 1 izvršitelj, neodređeno nepuno radno vrijeme. 15 sati tjedno

1. Prijedlog Pravilnika o radu
2. Pokretanje nabave za izgradnju pregradnog zida PŠ Dubranec
3. Zahtjev za zaštitu prava Jasmina Rudić
4. Pitanja i prijedlozi

Utvrđuje se da je predloženi Dnevni red jednoglasno usvojen.

**Ad. 1**

Školski odbor je jednoglasno, bez rasprave, usvojio zapisnik s 34. sjednice Školskog odbora Osnovne Škole Eugena Kvaternika održane 08. ožujka 2024. godine.

**Ad 2.**

Grad Velika Gorica kao osnivač OŠ Eugena Kvaternika zatražio je izmjenu prijedloga statuta koji je dostavljen u Grad za sjednicu Gradskog vijeća. Zbog izmjena i dopuna Zakona o odgoju i obrazovanju u osnovnoj i srednjoj školi (Narodne novine broj 156/23) potrebno je usklađivanja statuta. Osim usklađivanja s navedenim Zakonom izmijenjeni su i neki drugi članci, vezano uz druge propise. Budući da je bilo više izmjena, potrebno je donijeti novi Statut.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor donosi prijedlog Statuta OŠ Eugena Kvaternika.**

**Ad .3**

**Ravnateljica škole traži suglasnost za zapošljavanje spremača/ice.**

Na temelju članka 114 stavak 1. Zakona o odgoju i obrazovanju u osnovnoj i srednjoj školi, (NN,broj:[87/08](https://www.zakon.hr/cms.htm?id=66), [86/09](https://www.zakon.hr/cms.htm?id=67), [92/10](https://www.zakon.hr/cms.htm?id=68), [105/10](https://www.zakon.hr/cms.htm?id=69), [90/11](https://www.zakon.hr/cms.htm?id=70), [5/12](https://www.zakon.hr/cms.htm?id=71), [16/12](https://www.zakon.hr/cms.htm?id=72), [86/12](https://www.zakon.hr/cms.htm?id=73), [126/12](https://www.zakon.hr/cms.htm?id=182), [94/13](https://www.zakon.hr/cms.htm?id=480), [152/14](https://www.zakon.hr/cms.htm?id=1671),[07/17](https://www.zakon.hr/cms.htm?id=17751),[68/18](https://www.zakon.hr/cms.htm?id=31279), [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620), 151/22, 156/23) i članka 17. Pravilnika o zapošljavanju te procijeni i vrednovanju kandidata za zapošljavanje, tražim prethodnu suglasnost Školskog odbora za zasnivanje radnog odnosa s Melitom Hodalj na poslovima spremačice na neodređeno nepuno radno vrijeme, 15 sati tjedno.

**Obrazloženje:**

Od Ministarstva znanosti i obrazovanja zatražena je suglasnost za zapošljavanje spremačice na neodređeno puno radno vrijeme koju smo i dobili. Zlati Lukić dopunjena je satnica do punog radnog vremena, te je preostalo tri sata dnevno za što smo raspisali natječaj. Povjerenstvo predlaže zapošljavanje Melite Hodalj nakon provedenog usmenog razgovora, stoga ravnateljica traži suglasnost školskog odbora za zapošljavanje Melite Hodalj.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor daje suglasnost za zapošljavanje Melite Hodalj, nepuno neodređeno radno vrijeme, 15 sati tjedno.**

**Ad 4.**

##### Zbog izmjena i dopuna Zakona o odgoju i obrazovanju u osnovnoj i srednjoj školi (Narodne novine broj 156/23), Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine broj 22/24) i Temeljnog kolektivnog ugovora za zaposlenike u javnim službama (Narodne novine broj 22/29) potrebno je usklađivanje Pravilnika o radu OŠ Eugena Kvaternika.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor donosi Pravilnik o radu OŠ Eugena Kvaternika za 2024. godinu.**

**Ad 5.**

Ravnateljica škole traži suglasnost za pokretanje nabave za izgradnju pregradnog zida u PŠ Dubranec.

**Primjedbi nije bilo te je Školski odbor jednoglasno donio sljedeću:**

**Odluku**

**Školski odbor daje suglasnost ravnateljici za pokretanje nabave za izgradnju pregradnog zida u PŠ Dubranec.**

**Ad 6.**

Jasmina Rudić, stručna suradnica pedagoginja, podnijela je zahtjev za zaštitu prava školskom odboru OŠ Eugena Kvaternika.

**Primjedbi nije bilo te je Školski odbor jednoglasno donio sljedeću:**

**Odluku**

**Odbija se zahtjev za zaštitu prava Jasmine Rudić.**

**Ad 7.**

**Nije bilo.**

Budući da nije bilo daljnjih prijedloga ni pitanja, sjednica je završena u 08:30 sati.

Zapisnik vodila: Predsjednica Školskog odbora:

 Marija Filip Irena Meštrović